Muut tiedot

# Tulostimen kuljettaminen

Jos sinun on kuljetettava tulostinta, valmistele ja pakkaa se huolellisesti kuljetusta varten. Käytä pakkaamisessa alkuperäistä laatikkoa (tai vastaavaa laatikkoa, johon tulostin mahtuu sopivasti) ja alkuperäisiä pakkausmateriaaleja. Noudata seuraavia ohjeita.

| Vakava varoitus:

Käsittele käytettyjä mustekasetteja varoen, sillä musteensyöttöaukon ympärillä voi olla mustetta. Jos mustetta pääsee iholle, muste on pestävä perusteellisesti pois vedellä ja saippualla. Jos mustetta joutuu silmiisi, huuhtele silmät välittömästi vedellä. Jos huolellisen huuhtelun jälkeenkin silmissä on ärsytystä tai näköhäiriöitä, mene välittömästi lääkäriin.

| Varoitus:

Älä säilytä tai kuljeta tulostinta vinossa, pystyasennossa tai ylösalaisin. Muussa tapauksessa mustetta voi päästä vuotamaan iskun tai tärinän vuoksi.

Jätä mustekasetit tulostimeen, kun kuljetat tulostinta. Tulostin saattaa vaurioitua, jos sitä kuljetetaan mustekasetit poistettuna.

| Avaa tulostimen kansi ja varmista, että tulostuspää on oikealla ääriasennossa. Ellei se ole, käynnistä tulostin ja odota, kunnes tulostuspää palaa tähän asentoon. Sulje tulostimen kansi, katkaise tulostimesta virta ja irrota virtajohto.

| Irrota liitäntäkaapeli tulostimesta.

| Poista paperi arkinsyöttölaitteesta ja irrota paperituki.

| Avaa tulostimen kansi uudelleen. Kiinnitä kasettilokeron pidike tulostimeen suojamateriaalin teipillä kuvan mukaisesti ja sulje sitten tulostimen kansi.

| Työnnä tulostelokero paikalleen.

| Kiinnitä suojamateriaalit tulostimen kummallekin puolelle.

| Pakkaa tulostin ja verkkojohto uudelleen alkuperäiseen laatikkoon.

| Pidä tulostin vaakasuorassa asennossa kuljetuksen aikana.

| Poista suojamateriaalit ja teipit tulostimesta, ennen kuin käytät sitä uudelleen.

[Alkuun]

Edellinen | Seuraava