Tulostuslaadun parantaminen

# Tulostimen tilan tarkistaminen

> Edistymisosoittimen käyttäminen
> EPSON Spool Managerin käyttäminen
> EPSON Status Monitor 3 -apuohjelman käyttäminen

## Edistymisosoittimen käyttäminen

Kun työ lähetetään tulostimeen, näyttöön tulee alla olevassa kuvassa näkyvä Edistymisosoitin.

Edistymisosoitin näyttää nykyisen tulostustyön edistymisen ja antaa tietoja tulostimen tilasta silloin, kun kaksisuuntainen tiedonsiirto tulostimen ja tietokoneen välillä on käytössä. Progress Meter (Edistymisosoitin) -ikkunassa näytetään virhesanomia ja annetaan myös tulostusvihjeitä. Lisätietoja on jäljempänä.

### Epson-tulostusvihjeet

Edistymisosoitin-ikkunan alaosan tekstiruudussa annetaan vihjeitä siitä, miten voit käyttää Epson-tulostimen ohjelmistoa mahdollisimman tehokkaasti. Tekstiruutuun tulee uusi vihje 30 sekunnin välein. Saat lisätietoja parhaillaan näytössä olevasta vihjeestä valitsemalla Details (Tiedot).

### Virhesanomat

Jos tulostuksen aikana havaitaan virhe, Edistymisosoitin-ikkunan yläosassa olevaan tekstiruutuun tulee virhesanoma. Lisätietoja on käytönaikaisessa käyttöoppaassa, jonne voit siirtyä valitsemalla Technical Support (Tekninen tuki).

Kun muste on vähissä tai se loppuu, tekstiruudun alle tulee How to (Miten) -painike. Kun valitset How to (Miten) -painikkeen, EPSON Status Monitor 3 tuo näyttöön vaiheittaisen ohjeen mustekasetin vaihtamisesta.

[Alkuun]

## EPSON Spool Managerin käyttäminen

EPSON Spool Manager muistuttaa Windowsin Print Manageria (Tulostuksenhallintaa). Jos tulostuksenhallintaohjelma vastaanottaa useita tulostustöitä, se asettaa ne vastaanottojärjestykseen (verkkotulostimia käytettäessä tätä kutsutaan tulostusjonoksi). Kun tulostustyö siirtyy jonossa ensimmäiseksi, EPSON Spool Manager lähettää sen tulostimeen. Taustatulostus-apuohjelman avulla voit tarkastella tulostimeen lähetettyjen tulostustöiden tilaa. Sen avulla voit myös peruuttaa, keskeyttää ja jatkaa valitsemiasi tulostustöitä.

| Huomautus:

EPSON Spool Manager ei ole käytettävissä Windows XP- ja 2000-käyttöjärjestelmissä.

Kun olet lähettänyt tulostustyön, tehtäväpalkkiin tulee EPSON Stylus Photo C46 Series -painike. Voit avata EPSON Spool Manager -apuohjelman valitsemalla tämän painikkeen.

[Alkuun]

## EPSON Status Monitor 3 -apuohjelman käyttäminen

EPSON Status Monitor 3 -apuohjelman avulla voit tarkastella yksityiskohtaisia tietoja tulostimen tilasta.

| Huomautus:

Ennen kuin käytät EPSON Status Monitor 3 -apuohjelmaa, lue sen README-tiedosto. Voit avata tiedoston valitsemalla Start (Käynnistä), valitsemalla Programs (Ohjelmat) (Windows Me-, 98-, 95- ja 2000-käyttöjärjestelmät) tai All Programs (Kaikki ohjelmat) (Windows XP -käyttöjärjestelmä) ja valitsemalla sitten EPSON tai EPSON Printers (EPSON-tulostimet) ja EPSON Stylus C46 Series Readme (EPSON Stylus C46 Series -lueminut).

### EPSON Status Monitor 3 -apuohjelman käynnistäminen

EPSON Status Monitor 3 -apuohjelma voidaan käynnistää seuraavilla tavoilla:

- Kaksoisnapsauta tulostinkuvaketta Windowsin tehtäväpalkissa.
  Lisätietoja on kohdassa Monitoring Preferences (Tilanvalvonta-asetukset).

- Käynnistä tulostimen ohjelmisto valitsemalla Maintenance (Huolto) -välilehti ja valitsemalla sitten EPSON Status Monitor 3 -painike.

Kun EPSON Status Monitor 3 -apuohjelma käynnistyy, näyttöön tulee alla oleva valintaikkuna.

### Tietojen tarkasteleminen EPSON Status Monitor 3 -apuohjelman avulla

EPSON Status Monitor 3 -apuohjelman avulla voidaan tarkastella seuraavia tietoja:

- Nykyinen tila:
  EPSON Status Monitor 3 -apuohjelma näyttää yksityiskohtaiset tiedot tulostimen tilasta, graafisen esityksen ja tulostimen tilaan liittyviä sanomia. Kun muste on vähissä tai se loppuu, EPSON Status Monitor 3 -ikkunaan tulee How to (Miten) -painike. Kun valitaan How to (Miten) -painike, näyttöön tulee mustekasetin vaihtamisohjeet ja tulostin siirtää tulostuspään oikeaan asentoon mustekasetin vaihtamista varten.

- Musteen määrä:
  EPSON Status Monitor 3 -apuohjelman ikkunassa on graafinen näyttö, joka ilmaisee jäljellä olevan musteen määrän sekä arvion sivumäärästä, joka voidaan tulostaa ennen musteen loppumista. Värillisiä mustekasetteja käytettäessä kasetin kaikien värien jäljellä olevan musteen määränä näkyy vähiten mustetta sisältävän säiliön värimäärä.

- Värikasetin tiedot:
  Lisätietoja asennetuista mustekaseteista saat valitsemalla Information (Tiedot).

- Tekninen tuki:
  Voit käyttää käytönaikaista ohjekirjaa EPSON Status Monitor 3 -apuohjelmasta. Jos havaitset ongelman, valitse EPSON Status Monitor 3 -ikkunassa Technical Support (Tekninen tuki).

[Alkuun]

Seuraava