Ongelmanratkaisu

# Ongelman määrittäminen

> Virhetilan merkkivalot
> EPSON Status Monitor
> Tulostimen toimintatestin suorittaminen

Tulostinongelmien vianmääritys sujuu parhaiten kaksivaiheisena: etsi ensin ongelma ja kokeile sitten todennäköisimpiä ratkaisuja, kunnes ongelma korjaantuu.

Voit käyttää yleisimpien ongelmien vianmäärityksessä ja ratkaisemisessa apunasi ongelmien käytönaikaista ratkaisemista, tulostimen ohjauspaneelia, EPSON Status Monitor -apuohjelmaa tai tehdä tulostimen toimintatestin. Lisätietoja on jäljempänä.

Jos kyseessä on tulostuslaatuun liittyvä ongelma, tulostukseen liittyvä muu ongelma, paperinsyöttöongelma tai tulostimen toimimattomuus, katso lisätietoja tämän kappaleen vastaavasta kohdasta.

Ongelman ratkaisemiseksi voit ehkä joutua peruuttamaan tulostuksen.
Lisätietoja on kohdassa Tulostuksen peruuttaminen.

## Virhetilan merkkivalot

Ohjauspaneelin merkkivalojen avulla voit tunnistaa useita tavallisimpia tulostinongelmia. Jos tulostin lopettaa toimintansa ja merkkivalot palavat tai vilkkuvat, voit määrittää ongelman seuraavan taulukon merkkivalojen selitysten avulla ja kokeilla suositeltua ongelmanratkaisua. Jos virran merkkivalon tila ei ole näkyvissä, se on päällä tai vilkkuu.

Merkkivalot | Ongelma ja ratkaisu
| Paper out (Paperi loppu)
Tulostimessa ei ole paperia. | Lataa arkinsyöttölaitteeseen paperia ja paina sitten -huoltopainiketta. Tulostin jatkaa tulostamista, ja valo sammuu.
| Paper jam (Paperitukos)
Tulostimessa on paperitukos. | Poista tukoksen aiheuttava paperi painamalla -huoltopainiketta. Jos virhe ei poistu, avaa tulostimen kansi ja poista kaikki paperit tulostimen sisältä, myös mahdolliset repeytyneet kappaleet. Lataa paperia arkinsyöttölaitteeseen ja jatka tulostusta painamalla -huoltopainiketta.
| Ink low (Muste vähissä)
Musta tai värillinen mustekasetti on lähes tyhjä. | Hanki uusi musta mustekasetti (T036) tai värillinen mustekasetti (T037). Voit määrittää, minkä kasetin muste on vähissä, EPSON Status Monitor 3 -apuohjelman avulla.
| Ink out (Muste loppu)
Musta tai värillinen mustekasetti on tyhjä tai sitä ei ole asennettu. | Vaihda musta mustekasetti (T036) tai värillinen mustekasetti (T037) uuteen. Lisätietoja on kohdassa Mustekasetin vaihtaminen.
| Carriage error (Siirtokelkkavirhe)
Tulostuspään siirtokelkka ei pääse palautumaan perusasentoonsa, koska tukkeutunut paperi tai muu vieras esine estää sen siirtymisen. | Katkaise tulostimesta virta. Avaa tulostimen kansi ja poista käsin paperit ja muut esteet paperiradalta. Kytke sitten tulostimeen virta. Jos virhe ei poistu, ota yhteyttä jälleenmyyjään.

[Alkuun]

## EPSON Status Monitor

Jos tulostuksen aikana havaitaan ongelma, Progress Meter (Edistymisosoitin) -ikkunaan tulee virhesanoma.

Kun muste on lopussa, valitse EPSON Status Monitor -apuohjelmassa tai Progress Meter (Edistymisosoitin) -ikkunassa How To (Miten) -painike. EPSON Status Monitor opastaa vaiheittain kasetin vaihdossa.

Jos virheilmoitus kertoo tulostimen sisäisten osien vanhentuvan tai osien kuluneen loppuun, ota yhteys jälleenmyyjään saadaksesi vaihto-osia.

[Alkuun]

## Tulostimen toimintatestin suorittaminen

Jos et pysty määrittämään ongelman syytä, voit tulostimen toimintatestin avulla määrittää, johtuuko ongelma tulostimesta vai tietokoneesta.

Voit tulostaa testisivun noudattamalla seuraavia ohjeita:

| Varmista, että tietokoneeseen on kytketty virta ja että tulostimesta on katkaistu virta.

| Irrota kaapeli tulostimen liittimestä.

| Varmista, että arkinsyöttölaitteeseen on ladattu A4- tai Letter-kokoista paperia.

| Kytke tulostimeen virta pitämällä -huoltopainiketta ja -virtapainiketta alhaalla. Vapauta vain -virtapainike. Vapauta -huoltopainike, kun tulostin aloittaa toimintatestin.

Vertaa testisivun tulostuslaatua alla olevaan malliin. Jos testisivun tulosteessa ei ole virheitä, kuten katkoksia tai puuttuvia osia, tulostin on kunnossa ja ongelma liittyy todennäköisesti tulostimen ohjelmiston asetuksiin, sovelluksen asetuksiin, kaapelin liitäntään (käytä vain suojattua kaapelia) tai tietokoneeseen.

Jos tarkistussivu ei tulostu riittävän hyvin (katso alla oleva kuva), tulostimessa on ongelma. Jos tulostetulta sivulta esimerkiksi puuttuu osa, mustesuuttimia saattaa olla tukossa tai tulostuspään kohdistus saattaa olla virheellinen.

[Alkuun]

Seuraava