Ongelmanratkaisu

# USB-ongelmien ratkaiseminen

> USB-liitännät
> Windows-käyttöjärjestelmät
> Tulostimen ohjelmiston asentaminen

## USB-liitännät

USB-kaapelit ja -liitännät voivat toisinaan olla USB-ongelmien syy. Kokeile seuraavia ratkaisuja:

Saavutat parhaan tuloksen kytkemällä tulostimen suoraan tietokoneen USB-porttiin. Jos sinun on käytettävä useita USB-keskittimiä, on suositeltavaa kytkeä tulostin ensimmäiseen keskittimeen.

[Alkuun]

## Windows-käyttöjärjestelmät

Tietokoneessa on oltava esiasennettuna Windows Me-, 98-, XP- tai 2000-käyttöjärjestelmä tai esiasennettuna Windows 98 -käyttöjärjestelmä, joka on päivitetty Windows Me -käyttöjärjestelmäksi, tai esiasennettuna Windows Me-, 98- tai 2000-käyttöjärjestelmä, joka on päivitetty Windows XP -käyttöjärjestelmäksi. USB-tulostinohjaimen asennus ei ehkä onnistu tietokoneeseen, joka ei täytä näitä vaatimuksia tai jossa ei ole sisäänrakennettua USB-porttia.

Lisätietoja saat tietokoneen jälleenmyyjältä.

[Alkuun]

## Tulostimen ohjelmiston asentaminen

Ohjelmiston virheellinen tai epätäydellinen asennus saattaa aiheuttaa USB-ongelmia. Ota seuraavat seikat huomioon ja varmista oikea asennus tekemällä suositellut tarkistukset.

### Tulostimen ohjelmiston asennuksen tarkistaminen Windows XP- ja 2000-käyttöjärjestelmissä

Jos tietokoneessa on Windows XP- tai 2000-käyttöjärjestelmä, sinun on asennettava tulostimen ohjelmisto tulostimen mukana toimitetun asennusohjeen mukaisesti. Muussa tapauksessa järjestelmään voidaan ehkä asentaa Microsoftin yleinen ohjain. Tarkista seuraavalla tavalla, onko tietokoneeseen asennettu yleinen ohjain:

| Avaa Printers (Tulostimet) -kansio ja napsauta tulostimen kuvaketta hiiren kakkospainikkeella.

| Valitse näkyviin tulevasta pikavalikosta Printing Preference (Tulostusasetus) ja napsauta hiiren kakkospainikkeella missä tahansa ohjaimen kohdassa.

> Jos pikavalikossa on About (Tietoja) -vaihtoehto, valitse se. Jos näyttöön tulee Unidrv-tulostinohjain-sanomaruutu, sinun on asennettava tulostimen ohjelmisto uudelleen asennusohjeessa kuvatulla tavalla. Jos pikavalikossa ei ole About (Tietoja) -vaihtoehtoa, tulostimen ohjelmisto on asennettu oikein.

| Huomautus:

Jos näyttöön tulee asennuksen aikana Digital Signature Not found (Digitaalista allekirjoitusta ei löytynyt) -valintaikkuna (Windows 2000) tai Software Installation (Ohjelmiston asennus) -valintaikkuna (Windows XP), napsauta Yes (Kyllä) (Windows 2000) tai Continue Anyway (Jatka asentamista) (Windows XP). Jos valitset No (Ei) (Windows 2000) tai STOP Installation (Pysäytä asennus) (Windows XP), joudut asentamaan tulostinohjelmiston uudestaan.

### Tulostinohjelmiston tarkistaminen Windows Me- ja 98-käyttöjärjestelmissä

Jos olet keskeyttänyt ohjaimen PnP-asennuksen Windows Me- tai 98-käyttöjärjestelmässä, ennen kuin asennus on valmis, USB-tulostinohjain tai tulostimen ohjelmisto ei ehkä asennu oikein. Varmista seuraavia ohjeita noudattamalla, että ohjain ja tulostimen ohjelmisto on asennettu oikein.

| Huomautus:

Tässä osassa olevat kuvakaappaukset ovat Windows 98 -käyttöjärjestelmästä. Windows Me -käyttöjärjestelmän näytöt saattavat olla erilaisia.

| Valitse Start (Käynnistä) -valikosta Settings (Asetukset) ja valitse Printers (Tulostimet). Varmista, että tulostimen kuvake tulee Printers (Tulostimet) -ikkunaan.

> Valitse tulostimen kuvake ja valitse File (Tiedosto) -valikosta Properties (Ominaisuudet).

| Valitse Details (Tiedot) -välilehti.

> Jos EPUSBX: (EPSON Stylus C46 Series) näkyy Print to the following port (Tulosta porttiin) -luetteloruudussa, USB-tulostinohjain ja tulostimen ohjelmisto on asennettu oikein. Jos oikea portti ei näy luetteloruudussa, siirry seuraavaan vaiheeseen.

| Napsauta työpöydän My Computer (Oma tietokone) -kuvaketta hiiren kakkospainikkeella ja valitse sitten Properties (Ominaisuudet).

| Valitse Device Manager (Laitehallinta) -välilehti.

> Jos ohjaimet on asennettu oikein, Device Manager (Laitehallinta) -välilehdessä pitäisi näkyä EPSON USB Printer Devices (EPSON-USB-tulostinlaitteet).

> Jos EPSON USB Printer Devices (EPSON USB -tulostinlaitteet) -vaihtoehtoa ei näy Device Manager (Laitehallinta) -välilehdessä, tuo asennetut laitteet näyttöön napsauttamalla Other Devices (Muita laitteita) -kohdan vieressä olevaa plusmerkkiä (+).

> Jos Other devices (Muita laitteita) -kohdassa näkyy USB Printer (USB-tulostin) tai EPSON Stylus C46 Series, tulostimen ohjelmistoa ei ole asennettu oikein. Siirry vaiheeseen 5.

> Jos Other devices (Muita laitteita) -kohdassa ei näy USB Printer (USB-tulostin)- tai EPSON Stylus C46 Series -vaihtoehtoa, valitse Refresh (Päivitä) tai irrota USB-kaapeli tulostimesta ja kytke se uudelleen paikalleen. Kun laiteohjain näkyy Other devices (Muita laitteita) -kohdassa, siirry vaiheeseen 5.

| Valitse Other devices (Muita laitteita) -kohdassa USB Printer (USB-tulostin) tai EPSON Stylus C46 Series ja valitse Remove (Poista). Valitse OK.

> Kun näyttöön tulee alla oleva valintaikkuna, valitse OK. Sulje sitten System Properties (Järjestelmän ominaisuudet) -valintaikkuna valitsemalla OK.

| Poista tulostinohjelmiston asennus. Lisätietoja on kohdassa Tulostinohjelmiston asennuksen poistaminen.

| Katkaise tulostimesta virta, käynnistä tietokone uudelleen ja asenna tulostimen ohjelmisto asennusohjeessa kuvatulla tavalla.

[Alkuun]

Edellinen | Seuraava