# Turvallisuusohjeet

> Kun asennat tulostimen
> Kun valitset tulostimen sijoituspaikan
> Kun käytät tulostinta
> Kun käsittelet mustekasetteja
> Varoitukset ja huomautukset

| Lue kaikki tässä osassa olevat ohjeet, ennen kuin alat käyttää tulostinta. Noudata ehdottomasti kaikkia tulostimeen merkittyjä varoituksia ja ohjeita. ## Kun asennat tulostimen Ota tulostinta asentaessasi huomioon seuraavat seikat. Älä tuki tai peitä tulostimen tuuletusaukkoja ja muita aukkoja. Käytä vain tulostimen tyyppikilven mukaista virtalähdettä. Käytä vain laitteen mukana toimitettavaa virtajohtoa. Toisenlaisen johdon käyttäminen voi aiheuttaa tulipalon tai sähköiskun. Käytä tämän laitteen virtajohtoa vain tässä laitteessa. Sen käyttäminen muissa laitteissa voi aiheuttaa tulipalon tai sähköiskun. Varmista, että virtajohto on paikallisten turvallisuussäädösten mukainen. Vältä käyttämästä sellaisissa virtapiireissä olevia pistorasioita, joihin on jo kytketty kopiokoneita tai jatkuvasti käynnistyviä ja sammuvia laitteita, esimerkiksi ilmastointilaitteita. Vältä käyttämästä pistorasioita, jotka on varustettu seinäkatkaisimella tai automaattiajastimella. Pidä koko tietokonejärjestelmä riittävän etäällä mahdollisista sähkömagneettisten häiriöiden lähteistä, kuten kaiuttimista ja langattomien puhelimien pöytäyksiköistä. Älä käytä vahingoittunutta tai hankautunutta verkkojohtoa. Jos kytket tulostimen sähköverkkoon jatkojohdon kautta, varmista, ettei jatkojohtoon kytkettyjen laitteiden yhteenlaskettu ampeeriarvo ylitä johdolle määritettyä ampeeriarvoa. Varmista myös, ettei kaikkien samaan pistorasiaan kytkettyjen laitteiden yhteenlaskettu ampeerimäärä ylitä pistorasialle määritettyä ampeeriarvoa. Älä yritä huoltaa tulostinta itse. Irrota tulostin sähköverkosta ja vie laite ammattitaitoiseen huoltoon seuraavissa tilanteissa: Jos verkkojohto tai -pistoke on vahingoittunut, tulostimeen on päässyt nestettä, tulostin on pudonnut tai sen kotelo on vahingoittunut, tulostin ei toimi normaalisti tai sen toiminta on muuttunut huomattavasti. Jos käytät tulostinta Saksassa, talokytkentä tulee suojata 10 tai 16 ampeerin virrankatkaisimella, joka suojaa tulostinta oikosuluilta ja ylivirtapiikeiltä. ## Kun valitset tulostimen sijoituspaikan Ota tulostimen sijoituspaikkaa valitessasi huomioon seuraavat seikat: Sijoita tulostin tasaiselle, tukevalle alustalle, joka on joka suuntaan tulostimen alustaa leveämpi. Jos tulostin sijoitetaan seinän viereen, jätä seinän ja tulostimen väliin vähintään 10 cm tilaa. Tulostin toimii kunnolla vain vaakasuoralla alustalla. Älä säilytä tai kuljeta tulostinta vinossa, kyljellään tai ylösalaisin. Muussa tapauksessa kaseteista voi vuotaa mustetta. Jätä tulostimen eteen tarpeeksi tilaa, jotta tulosteet mahtuvat tulemaan kokonaan ulos. Vältä paikkoja, joissa lämpötila ja kosteus vaihtelevat nopeasti. Älä sijoita tulostinta alttiiksi suoralle auringonvalolle, muulle voimakkaalle valolle tai lämmönlähteille. Vältä paikkoja, joissa tulostin on alttiina pölylle, iskulle tai tärinälle. Jätä tulostimen ympärille tarpeeksi tilaa riittävää tuuletusta varten. Sijoita tulostin lähelle pistorasiaa niin, että tulostimen verkkopistoke on helppo irrottaa. ## Kun käytät tulostinta Ota tulostinta käyttäessäsi huomioon seuraavat seikat: Älä työnnä mitään esineitä tulostimen sisään sen aukoista. Varo läikyttämästä nesteitä tulostimen päälle. Älä työnnä kättäsi tulostimen sisään äläkä kosketa mustekasetteja tulostuksen aikana. Älä siirrä tulostuspäätä käsin, ettei tulostin vahingoittuisi. Katkaise tulostimen virta aina painamalla virtapainiketta . Kun tätä painiketta painetaan, virran merkkivalo vilkkuu. Älä irrota tulostinta pistorasiasta tai katkaise pistorasiasta virtaa, ennen kuin virran merkkivalo lakkaa vilkkumasta. Varmista ennen tulostimen kuljettamista, että tulostuspää on perusasennossa (äärioikealla) ja mustekasetit ovat oikein paikoillaan. Jätä mustekasetit paikoilleen. Kasettien poistaminen voi aiheuttaa tulostuspään kuivumisen, mikä puolestaan voi haitata tulostimen toimintaa. ## Kun käsittelet mustekasetteja Ota mustekasetteja käsitellessäsi huomioon seuraavat seikat: Pidä mustekasetit poissa lasten ulottuvilta. Älä anna lasten laittaa mustekasetteja suuhunsa tai muuten käsitellä niitä. Älä ravistele mustekasetteja; kasetit saattavat vuotaa. Käsittele käytettyjä mustekasetteja varoen, sillä musteensyöttöaukon ympärillä voi olla mustetta. Jos mustetta pääsee iholle, muste on pestävä perusteellisesti pois vedellä ja saippualla. Jos mustetta joutuu silmiisi, huuhtele silmät välittömästi vedellä. Jos huolellisen huuhtelun jälkeenkin silmissä on ärsytystä tai näköhäiriöitä, mene välittömästi lääkäriin. Asenna mustekasetti paikalleen heti, kun olet poistanut sen pakkauksestaan. Jos avaat kasettipakkauksen paljon aikaisemmin kuin käytät sitä, normaali tulostaminen ei ehkä onnistu. Älä käytä mustekasettia pakkaukseen painetun päivämäärän jälkeen. Muutoin tulostuslaatu voi heiketä. Saat parhaan tuloksen käyttämällä mustekasetit loppuun kuuden kuukauden kuluessa niiden asennuksesta. Älä yritä avata mustekasetteja tai täyttää niitä uudelleen. Muutoin tulostuspää voi vahingoittua. Jos tuot mustekasetin kylmästä ympäristöstä lämpimään, anna sen lämmetä huoneenlämmössä vähintään kolme tuntia ennen käyttöä. Säilytä mustekasetit viileässä, pimeässä paikassa. Älä kosketa kasetin takana olevaa vihreää mikropiiriä. Se voi estää kasetin normaalin toiminnan ja tulostuksen. Mustekasetissa oleva mikropiiri sisältää erilaisia kasettia koskevia tietoja, esimerkiksi jäljellä olevan musteen määrän, joten voit poistaa kasetin tulostimesta ja asentaa sen uudelleen. Mustetta kuluu kuitenkin aina jonkin verran, kun kasetti poistetaan, sillä tulostin tarkistaa käyttövarmuuden automaattisesti. Jos poistat mustekasetin tulostimesta myöhempää käyttöä varten, suojaa kasetin musteensyöttöalue lialta ja pölyltä ja säilytä kasetti samassa paikassa kuin tulostin. Musteensyöttöaukossa olevan venttiilin ansiosta mitään kantta tai tulppaa ei tarvita, mutta muste voi tahrata esineitä, jotka pääsevät kosketuksiin venttiilin kanssa. Älä kosketa musteensyöttöaukkoa tai sitä ympäröivää aluetta. ### ENERGY STAR® -yhteensopivuus ENERGY STAR® -ohjelmaan osallistuvana yrityksenä Epson on varmistanut, että tämä tuote on ENERGY STAR® -ohjelman mukaisten energiansäästön ohjeellisten normien mukainen. Kansainvälinen ENERGY S TAR® -toimistolaiteohjelma on tietokone- ja toimistolaiteteollisuuden muodostama vapaaehtoinen ryhmittymä, joka pyrkii edistämään energiaa säästävien tietokoneiden, näyttöjen, tulostimien, faksien, kopiokoneiden, skannereiden ja monitoimilaitteiden käyttöönottoa energian tuottamisesta aiheutuvien ilmansaasteiden vähentämiseksi. Standardit ja logot ovat samanlaiset kaikissa osallistujamaissa. ## Varoitukset ja huomautukset
| Vakavia varoituksia
on noudatettava ruumiinvammojen välttämiseksi.
| Varoituksia
on noudatettava, jotta laite ei vahingoitu.
| Huomautukset
sisältävät tulostimen toimintaa koskevia vihjeitä ja tärkeitä tietoja.