Mustekasettien vaihtaminen

# Mustekasetin vaihtaminen

> Ohjauspaneelin painikkeiden käyttäminen
> Tulostimen apuohjelmien käyttäminen
> EPSON Status Monitor 3 -apuohjelman käyttäminen

Tulostimessa käytetään mikropiireillä varustettuja mustekasetteja. Mikropiiri tarkkailee kasetin käyttämän musteen määrää, joten kaiken musteen voi käyttää, vaikka kasetti poistettaisiin tulostimesta ja otettaisiin myöhemmin takaisin käyttöön. Osa musteesta kuluu kuitenkin aina kasetin paikalleen laittamisen yhteydessä, sillä tulostin tarkistaa kasetin käyttövarmuuden automaattisesti.

Voit vaihtaa mustekasetin käyttämällä tulostimen ohjauspaneelia tai Status Monitor -apuohjelmaa. Katso lisätietoja vastaavasta kohdasta jäljempänä.

| Vakava varoitus:

Pidä mustekasetit poissa lasten ulottuvilta. Älä anna lasten laittaa mustekasetteja suuhunsa tai muuten käsitellä niitä.

Käsittele käytettyjä mustekasetteja varoen, sillä musteensyöttöaukon ympärillä voi olla mustetta. Jos mustetta pääsee iholle, muste on pestävä perusteellisesti pois vedellä ja saippualla. Jos mustetta joutuu silmiisi, huuhtele silmät välittömästi vedellä. Jos huolellisen huuhtelun jälkeen silmissä on ärsytystä tai näköhäiriöitä, mene välittömästi lääkäriin.

| Varoitus:

Epson suosittelee vain aitojen Epson-mustekasettien käyttämistä. Muiden valmistajien kasetit voivat vahingoittaa tulostinta, jolloin Epsonin takuu ei ole voimassa.

Anna vanhan mustekasetin olla asennettuna tulostimessa, kunnes olet hankkinut uuden. Muutoin tulostuspään suuttimissa oleva muste saattaa kuivua.

Älä täytä mustekasetteja uudelleen. Tulostin laskee jäljellä olevan musteen määrän mustekasetissa olevan mikropiirin avulla. Jos kasetti täytetään uudelleen, mikropiiri ei laske jäljellä olevan musteen määrää uudelleen, eikä käytettävissä olevan musteen määrä muutu.

| Huomautus:

Tulostusta ei voi jatkaa, jos toinen mustekasetti on tyhjä, vaikka toisessa kasetissa olisikin vielä mustetta. Vaihda tyhjä kasetti ennen tulostamista.

Voit vaihtaa mustekasetin ennen kuin se on tyhjä tai muste on vähissä painamalla -huoltopainiketta ja -virtapainiketta samanaikaisesti.

Mustetta kuluu paitsi asiakirjojen tulostukseen myös tulostuspään puhdistukseen, itsepuhdistukseen (joka suoritetaan tulostimen virrankytkennän yhteydessä) sekä musteen lataukseen, jonka tulostin suorittaa, kun asennat siihen mustekasetin.

Lisätietoja mustekaseteista on kohdassa Turvallisuusohjeet.

## Ohjauspaneelin painikkeiden käyttäminen

Tulostimen merkkivalot palavat, kun sinun on hankittava uusi värikasetti ja kun tyhjä kasetti on vaihdettava.

Seuraavassa taulukossa on esitetty tulostimen merkkivalojen tilat ja tarvittavat toimenpiteet.

Merkkivalot | Toimenpide
| Hanki uusi musta mustekasetti (T036) tai värillinen mustekasetti (T037).
| Vaihda tyhjä mustekasetti.

EPSON Status Monitor 3 -ohjelman avulla voit selvittää, mikä mustekasetti on tyhjä.

Kun vaihdat mustekasetin -huoltopainikkeen avulla, noudata seuraavassa esitettyjä ohjeita.

| Varmista, että tulostimeen on kytketty virta. Virran merkkivalon tulee palaa mutta ei vilkkua.

| Avaa tulostimen kansi.

| Paina -huoltopainiketta. Tulostuspää siirtyy mustekasetin vaihtoasentoon, virran merkkivalo alkaa vilkkua ja virheen merkkivalo alkaa vilkkua tai palaa. Kun muste on loppunut molemmista kaseteista, tulostuspää siirtyy ensin mustan mustekasetin vaihtoasentoon. Kun musta mustekasetti on vaihdettu, paina -huoltopainiketta uudelleen, jolloin tulostuspää siirtyy värillisen mustekasetin vaihtoasentoon.

|  | Varoitus:

Älä siirrä tulostuspäätä käsin, jotta tulostin ei vahingoittuisi. Käytä tulostuspään siirtämiseen aina -huoltopainiketta.

Varo mustekasettia vaihtaessasi koskettamasta alla kuvattua anturia.

| Nosta mustekasetin kiinnitin ääriasentoon. Kasetti nousee osittain ulos kasettilokerosta. Nosta kasetti tulostimesta ja hävitä se oikein. Älä avaa käytettyä mustekasettia äläkä yritä täyttää sitä.

|  | Vakava varoitus:

Jos mustetta joutuu käsiisi, pese kädet huolellisesti saippualla ja vedellä. Jos mustetta joutuu silmiisi, huuhtele silmät välittömästi vedellä. Jos huolellisen huuhtelun jälkeen silmissä on ärsytystä tai näköhäiriöitä, mene välittömästi lääkäriin.

| Poista uusi mustekasetti suojapussista. Poista seuraavaksi vain keltainen suojatarra kasetista. Älä koske kasetin sivulla olevaa vihreää mikropiiriä.

|  | Varoitus:

Keltainen suojatarra on poistettava kasetista ennen kasetin asennusta. Muussa tapauksessa kasettia ei voi käyttää eikä tulostaminen onnistu.

Jos olet asentanut mustekasetin poistamatta keltaista suojatarraa, kasetti on poistettava ja uusi kasetti on asennettava. Valmistele uusi kasetti poistamalla keltainen suojatarra, ja aseta kasetti sitten tulostimeen.

Älä poista kasetin päällä olevaa suojatarran sinistä osaa, sillä tulostuspää saattaa tukkeutua eikä tulostaminen onnistu.

Älä poista kasetin pohjassa olevaa suojatarraa, sillä kasetista saattaa tulla käyttökelvoton.

Älä kosketa kasetin takana olevaa vihreää mikropiiriä, sillä normaali toiminta ja tulostus saattavat estyä.

Jos värikasetti poistetaan tilapäisesti tulostimesta, suojaa huolellisesti värikasetin musteensyöttöaukko lialta ja pölyltä. Säilytä mustekasetti samassa tilassa kuin tulostin. Varmista, että mustekasetti on säilytyksen aikana kuvan osoittamassa asennossa (musteen värin ilmaisevan tarran tulee näkyä kasetin päällä). Musteen syöttöaukon venttiili on suunniteltu poistamaan mahdollisesti vapautuva ylimääräinen muste. On kuitenkin suositeltavaa käsitellä kasettia huolellisesti. Älä kosketa kasetin musteensyöttöaukkoa tai sitä ympäröivää aluetta.

Asenna tulostimeen mustekasetti heti aina, kun olet poistanut vanhan mustekasetin. Jos mustekasettia ei asenneta nopeasti, tulostuspää voi kuivua, eikä se enää toimi kunnolla.

| Laita mustekasetti kasettilokeroon ja sulje kasetin kiinnittimet. Älä käytä kasetin käsittelyssä voimakkaita otteita.

|  | Varoitus:

Kun poistat mustekasetin tulostimesta, aseta uusi kasetti heti. Jos tulostimessa ei ole kasettia, tulostuspää saattaa kuivua eikä tulostaminen onnistu.

| Sulje tulostimen kansi.

| Paina -huoltopainiketta. Tulostin siirtää tulostuspäätä ja aloittaa musteensyöttöjärjestelmän lataamisen. Tämä kestää noin kolmekymmentä sekuntia. Kun musteensyöttöjärjestelmän lataaminen on valmis, tulostin palauttaa tulostuspään perusasentoon, virran merkkivanon vilkkuminen lakkaa ja valo jää palamaan sekä virheen merkkivalo sammuu.

|  | Varoitus:

Virran merkkivalo vilkkuu niin kauan, kuin tulostin lataa mustetta. Älä koskaan sammuta tulostinta tämän merkkivalon vilkkuessa. Muutoin muste latautuu epätäydellisesti.

[Alkuun]

## Tulostimen apuohjelmien käyttäminen

Tulostimen apuohjelmissa on lisätietoja mustekasetin vaihtamisesta.

Jos joudut vaihtamaan mustekasetin, ennen kuin muste on vähissä tai kasetti on tyhjä, napsauta Maintenance (Huolto) -välilehden Ink Cartridge Replacement (Mustekasetin vaihtaminen) -painiketta.

Lisätietoja tulostimen apuohjelmien käyttämisestä on seuraavassa osassa.
Lisätietoja on kohdassa Maintenance (Huolto) -välilehden asetusten määrittäminen.

[Alkuun]

## EPSON Status Monitor -apuohjelman käyttäminen

EPSON Status Monitor 3 -apuohjelman avulla saat tietokoneen näyttöön tietoja mustetasoista ja ohjeet melkein tyhjän tai tyhjän mustekasetin vaihtamiseen.

Kun kasetin muste on vähissä tai se loppuu, napsauta EPSON Status Monitor 3 -ikkunan How to (Miten) -painiketta. Vaihda kasetti noudattamalla apuohjelman käytön aikana näyttöön tulevia ohjeita.

Lisätietoja EPSON Status Monitorin käyttämisestä on seuraavassa osassa.
Lisätietoja on kohdassa EPSON Status Monitor 3 -apuohjelman käyttäminen

### Mustan musteen säästö, kun kasetin muste on vähissä

Näyttöön tulee jäljempänä oleva valintaikkuna, joka ilmoittaa musteen vähenemisestä, jos seuraavat ehdot täyttyvät:

Tulostusmateriaaliksi on valittu Plain Paper (Tavallinen paperi) ja laatuasetukseksi Text (Teksti).

- Värillistä mustetta on enemmän kuin mustaa mustetta.

- Mustassa mustekasetissa on mustetta.

- Värillisessä mustekasetissa on mustetta.

Valintaikkunan vaihtoehtojen mukaan voit joko jatkaa mustan musteen käyttöä tavanomaiseen tapaan tai säästää sitä sekoittamalla musteen muista väreistä.

Napsauttamalla Yes (Kyllä) -painiketta voit sekoittaa asiakirjojen tulostuksessa tarvittavan mustan musteen muista musteväreistä. Musta mustekasetti ei ole käytössä. Muista väreistä sekoitettu musta väri saattaa joskus poiketa hieman mustan kasetin musteväristä. Voit valita mustan musteen säästötoiminnon näyttöön tulevasta valintaikkunasta aina mustalla tulostaessasi.

Napsauttamalla No (Ei) -painiketta voit käyttää jäljellä olevan musteen tulostettavaan työhön. Voit valita mustan musteen säästötoiminnon näyttöön tulevasta valintaikkunasta aina mustalla tulostaessasi.

Napsauttamalla Disable this feature (Poista toiminto käytöstä) -painiketta voit käyttää mustaa mustetta tavanomaiseen tapaan. Valintaikkuna ei tule näyttöön niin kauan kuin kasetissa on mustetta. Voit käyttää musteen tällöin loppuun tavanomaiseen tapaan.

[Alkuun]

Seuraava