Ongelmanratkaisu

# Paperinsyöttöön liittyvät ongelmat

> Paperinsyöttö tulostimeen ei onnistu
> Tulostimeen syötetään monta paperia kerrallaan
> Paperitukokset
> Paperi on ladattu väärin
> Tuloste ei poistu kokonaan tulostimesta tai on rypistynyt

## Paperinsyöttö tulostimeen ei onnistu

Poista paperipino ja varmista seuraavat asiat:

- Paperi ei ole käpristynyttä tai taittunutta.

- Paperi ei ole liian vanhaa. Lisätietoja on paperin mukana toimitetuissa ohjeissa.

- Paperinipun pinta ei ulotu vasemman reunaohjaimen nuolimerkinnän yläpuolelle.

- Paperinippu on reunaohjainten sisäpuolella olevien kielekkeiden alla.

- Tulostimeen ei ole ladattu liikaa tulostusmateriaalia.

| Tulostimeen mahtuvien Epson-erikoismateriaalien määrä

- Tulostimessa ei ole paperitukoksia. Jos tulostimessa on paperitukos, poista se.
  Lisätietoja on kohdassa Paperitukokset.

- Mustekaseteissa on mustetta. Vaihda tarvittaessa mustekasetti.
  Lisätietoja on kohdassa Mustekasetin vaihtaminen.

- Paperin mukana toimitettuja erityisohjeita on noudatettu. Lataa paperi uudelleen tulostimeen.

| Yksittäisten arkkien asettaminen tulostimeen

[Alkuun]

## Tulostimeen syötetään monta paperia kerrallaan

- Varmista, että paperinippu on reunaohjaimen sivussa olevan nuolimerkin tasalla tai sen alapuolella.

- Varmista, että paperinippu on ladattu reunaohjainten sisäpuolella olevien kielekkeiden alle.

- Varmista, että vasen reunaohjain on kiinni paperinipun vasemmassa reunassa.

- Varmista, että paperi ei ole rypistynyt tai taittunut. Jos paperi ei ole tasainen, tasoita se tai taivuta sitä varovasti vastakkaiseen suuntaan, ennen kuin lataat sen tulostimeen.

- Poista paperinippu tulostimesta ja varmista, että paperi ei ole liian ohutta.
  Lisätietoja on kohdassa Paperi.

- Erota arkit toisistaan ilmaamalla paperinippu ja lataa paperi uudelleen tulostimeen.

- Jos asiakirjasta tulostuu liian monta kopiota, tarkista Copies (Kopioita) -asetus tulostimen ohjelmiston Page Layout (Sivun asettelu) -välilehdestä.
  Lisätietoja on kohdassa Copies (Kopioita).

[Alkuun]

## Paperitukokset

Poista tukoksen aiheuttava paperi painamalla -huoltopainiketta. Jos virhe ei poistu, avaa tulostimen kansi ja poista kaikki paperit tulostimen sisältä, myös mahdolliset repeytyneet kappaleet. Lataa paperia arkinsyöttölaitteeseen ja jatka tulostusta painamalla -huoltopainiketta.

| Huomautus:

Jos tulostimeen juuttuneen paperin tai vieraan esineen poistaminen ei onnistu helposti, älä yritä poistaa sitä käyttämällä voimaa äläkä pura tulostinta. Ota tässä tapauksessa yhteyttä jälleenmyyjään.

Jos paperitukoksia tulee usein, varmista seuraavat asiat:

- Paperi on sileää eikä käpristynyttä tai rypistynyttä.

- Paperi on riittävän laadukasta.

- Paperi on asetettu arkinsyöttölaitteeseen niin, että sen tulostuspuoli osoittaa ylöspäin.

- Paperinippu ilmattiin ennen sen lataamista tulostimeen.

- Paperinipun pinta ei ulotu vasemman reunaohjaimen nuolimerkinnän yläpuolelle.

- Paperinippu on reunaohjainten sisäpuolella olevien kielekkeiden alla.

- Tulostimeen ei ole ladattu liikaa tulostusmateriaalia.

| Tulostimeen mahtuvien Epson-erikoismateriaalien määrä

- Vasen reunaohjain on säädetty paperin mukaan.

- Tulostin on sijoitettu tasaiselle, tukevalle alustalle, joka on joka suuntaan tulostinta leveämpi. Tulostin ei toimi oikein, jos se on vinossa.

[Alkuun]

## Paperi on ladattu väärin

Jos olet ladannut paperin liian syvälle tulostimeen, tulostin ei pysty ottamaan paperia oikein. Sammuta tulostin ja poista paperi varovasti. Käynnistä tulostin ja lataa paperi uudelleen oikein.

| Varoitus:

Älä työnnä paperia väkisin tulostimen arkinsyöttölaitteeseen. Aseta paperi niin, että reuna on sisällä ja se voidaan nähdä, kun arkinsyöttölaitetta katsotaan ylhäältä päin. Jos paperi työnnetään liian syvälle arkinsyöttölaitteeseen, tulostin voi vaurioitua. Katso alla olevaa kuvaa.

[Alkuun]

## Tuloste ei poistu kokonaan tulostimesta tai on rypistynyt

- Jos tuloste ei poistu kokonaan tulostimesta, paina -huoltopainiketta, avaa tulostimen kansi ja poista paperi. Tarkista lisäksi sovelluksen tai tulostimen ohjelmiston Paper Size (Paperikoko) -asetus.
  Lisätietoja on kohdassa Main (Yleiset) -välilehden asetusten määrittäminen.

- Jos tuloste on rypistynyt, paperi saattaa olla kosteaa tai liian ohutta. Lataa tulostimeen uusi paperinippu.

| Huomautus:

Säilytä käyttämätöntä paperia kuivassa paikassa alkuperäisessä pakkauksessaan.

[Alkuun]

Edellinen | Seuraava