Tulostinohjelmiston asetukset

# Main (Yleiset) -välilehden asetusten määrittäminen

> Perusasetusten määrittäminen
> Lisäasetusten määrittäminen

Main (Yleiset) -välilehdessä voit määrittää Quality Option (Laatuasetus)-, Paper Options (Paperin asetukset)-, Print Options (Tulostusasetukset)-, Orientation (Suunta)- ja Advanced (Lisäasetukset) -asetukset sekä tarkistaa mustetasot. Lisätietoja on jäljempänä.

## Perusasetusten määrittäminen

### Quality Option (Laatuasetus)

Voit valita yhden seuraavista laatuasetuksista:

Draft (Vedos) | Tällä asetuksella voit tulostaa nopeasti ja mustetta säästäen.
Text (Teksti) | Tällä asetuksella voit tulostaa keskinkertaista laatua ja tavallista tekstiä.
Text & Image (Teksti & kuva) | Tällä asetuksella voit tulostaa korkealaatuista tavallista tekstiä ja kuvia.
Photo (Valokuva) | Tällä asetuksella voit tulostaa korkealaatuisia valokuvia.
Photo RPM | Tällä asetuksella voit tulostaa erittäin korkealaatuisia valokuvia.

### Paper Options (Paperin asetukset)

Type (Tyyppi) | Valitse Type (Tyyppi) -asetus tulostimeen asetetun tulostusmateriaalin mukaan. Koska Type (Tyyppi) -asetus määrittää, mitä muita asetuksia on käytettävissä, se kannattaa aina määrittää ensimmäisenä. Voit tarkistaa käyttämäsi tulostusmateriaalin etsimällä sen Tulostusmateriaalin asetukset -luettelosta.
| Tulostusmateriaalin asetukset
Size (Koko) | Tässä kohdassa voit valita haluamasi paperikoon. Voit myös määrittää mukautetun paperikoon. Voit määrittää oman paperikoon seuraavien ohjeiden mukaan.
| Käyttäjän määrittämien paperikokojen määrittäminen

### Print Options (Tulostusasetukset)

#### PhotoEnhance

Tässä tilassa käytetään kuvankorjausasetuksia, jotka on suunniteltu erityisesti skannattuja ja digitaalisesti tallennettuja valokuvia varten.

#### Reverse Order (Käänteinen järjestys)

Voit tulostaa asiakirjat käänteisessä järjestyksessä viimeisestä sivusta alkaen.

#### Print Preview (Esikatselu)

Asiakirjan esikatseleminen ennen sen tulostamista.

Kun tulostustyö lähetetään tulostimeen, näyttöön tulee Print Preview -esikatseluikkuna, jossa voit tehdä muutoksia ennen tulostusta.

Print Preview (Esikatselu) -työkalurivissä on useita painikkeita, joiden avulla voit tehdä alla olevassa taulukossa kuvattuja toimia.

Symboli | Painikkeen nimi | Toiminto
| Drag 'n' Drop (Vedä ja pudota) | Voit valita ja siirtää vesileimoja valitsemalla tämän painikkeen.
| Zoom (Zoomaus) | Voit lähentää ja loitontaa esikatseluikkunassa olevan sivun näkymää valitsemalla tämän painikkeen.
| Fit to Screen (Sovita näyttöön) | Voit sovittaa esikatseluikkunassa olevan sivun ikkunaan valitsemalla tämän painikkeen. Tämä on käytännöllistä silloin, kun haluat nähdä esikatseluikkunassa koko sivun.
| Maximum Zoom (Enimmäiszoomaus) | Voit käyttää esikatseluikkunassa olevassa sivussa suurinta mahdollista zoomaussuhdetta valitsemalla tämän painikkeen.
| Printable Area On/Off (Tulostusalue käyttöön / pois käytöstä) | Voit näyttää tai piilottaa tulostusalueen reunaviivat valitsemalla tämän painikkeen. Tulostin ei voi tulostaa mitään asiakirjan tämän alueen ulkopuolella olevia osia.
| Watermark (Vesileima) | Voit avata Watermark (Vesileima) -valintaikkunan napsauttamalla tätä painiketta. Tässä valintaikkunassa voit lisätä asiakirjaan vesileimoja ja muuttaa nykyisiä vesileima-asetuksia.
| Palauta vesileiman alkuperäiset asetukset | Voit palauttaa kaikki vesileima-asetukset siihen tilaan, jossa ne olivat EPSON-esikatseluikkunan avautuessa, valitsemalla tämän painikkeen.
| Previous Page (Edellinen sivu) | Voit tuoda esikatseluikkunaan asiakirjan edellisen sivun valitsemalla tämän painikkeen.
| Next Page (Seuraava sivu) | Voit tuoda esikatseluikkunaan asiakirjan seuraavan sivun valitsemalla tämän painikkeen.

Esikatseluikkunassa voit käsitellä esikatseltavaa asiakirjaa seuraavilla tavoilla:

- Yksittäisten sivujen valitseminen ja esikatseleminen.

- Esikatseluikkunan koon pienentäminen tai suurentaminen.

- Esikatseluikkunassa olevan asiakirjan suurentaminen. Voit suurentaa esikatseltavan asiakirjan punaisella kehyksellä merkityn alueen valitsemalla View (Näytä) -valikosta Magnify (Suurenna). Voit muuttaa suurennuskohtaa siirtämällä punaista kehystä asiakirjassa.

- Julisteen muodostavien yksittäisten sivujen tarkasteleminen. Poster (Juliste) -ikkuna tulee näyttöön automaattisesti tulostustyön lähettämisen yhteydessä silloin, kun Page Layout (Sivun asettelu) -välilehden Multi-Page (Monisivuinen) -asetukseksi on valittu Poster Printing (Julistetulostus). Tässä ikkunassa voit tarkastella yksittäisiä ruutuja, joista juliste koostuu. Voit avata tämän valintaikkunan myös valitsemalla View (Näytä) -valikosta Poster (Juliste).

- Vesileimojen käyttäminen. Valittu vesileima näkyy esikatselukuvassa.
  Lisätietoja on kohdassa Tulostaminen käyttämällä Watermark (Vesileima) -asetusta.

- Määritä, mitkä sivut asiakirjasta tulostetaan. Voit lisätä tai poistaa sivun napsauttamalla esikatseluikkunassa vasemmalla olevan luettelon Page (Sivu) -kuvaketta ja sitten lisätä tai poistaa sen Print Options (Tulostusasetukset) -valikon komentojen avulla.

Kun asiakirja on valmis tulostettavaksi, voit tulostaa sen valitsemalla Print (Tulosta) tai peruuttaa tulostuksen valitsemalla Cancel (Peruuta).

### Orientation (Suunta)

Voit määrittää tulosteen suunnan valitsemalla Portrait (Pysty) (korkeus) tai Landscape (Vaaka) (leveys).

### Show Settings (Näytä asetukset)

Kun valitset Show Settings (Näytä asetukset), näyttöön tulee Current Setting (Nykyiset asetukset) -ikkuna. Voit piilottaa ikkunan valitsemalla Main (Yleiset) -välilehdestä Hide Settings (Piilota asetukset) tai valitsemalla Current Setting (Nykyiset asetukset) -ikkunasta Close (Sulje).

### Reset Defaults (Palauta oletusarvot)

Voit palauttaa asetusten oletusarvot napsauttamalla Reset Defaults (Palauta oletusarvot) -painiketta.

### Advanced (Lisäasetukset)

Avaa Advanced (Lisäasetukset) -valintaikkunan.

[Alkuun]

## Lisäasetusten määrittäminen

Advanced (Lisäasetukset) -valintaikkunan asetusten avulla voit hallita tulostusympäristön kaikkia ominaisuuksia. Näitä asetuksia muuttamalla voit kokeilla uusia tulostusideoita tai hienosäätää tulostusasetuksia omien mieltymystesi mukaan. Kun olet tyytyväinen uusiin asetuksiin, voit nimetä ne ja lisätä ne Custom Settings (Mukautetut asetukset) -kohtaan.

| Huomautus:

Vain kokeneiden käyttäjien tulisi käyttää lisäasetuksia. Väärät asetukset voivat hidastaa tulostusta ja huonontaa tulostuslaatua.

Näissä vaiheissa esiintyvät kuvat ovat Windows XP -käyttöjärjestelmästä. Windowsin Me-, 98- ja 2000-versiot saattavat poiketa hieman näistä kuvista.

Toiset asetukset eivät ehkä ole käytettävissä valittujen Paper Source (Paperilähde)-, Media Type (Tulostusmateriaali)- ja Quality (Laatu) -asetusten mukaan.

PhotoEnhance-ominaisuus vaikuttaa vain kuviin, ei tekstiin eikä kaavioihin. Jos esimerkiksi Tone (Sävy) -luettelosta (käytettävissä, kun PhotoEnhance on valittuna) on valittu Monochrome (Mustavalkoinen) -vaihtoehto, ainoastaan asiakirjan kuvat tulostetaan mustavalkoisina. Saman asiakirjan värillinen teksti ja värilliset kaaviot tulostetaan värillisinä.

Voit avata Advanced (Lisäasetukset) -valintaikkunan valitsemalla Main (Yleiset) -välilehdestä Advanced (Lisäasetukset) -vaihtoehdon. Jos näyttöön tulee seuraava Note (Huomautus) -valintaikkuna, napsauta Continue (Jatka).

### Paper & Quality Options (Paperi- ja laatuasetukset)

Type (Tyyppi) | Valitse Type (Tyyppi) -asetus tulostimeen asetetun tulostusmateriaalin mukaan. Voit tarkistaa käyttämäsi tulostusmateriaalin etsimällä sen Tulostusmateriaalin asetukset -luettelosta.
| Tulostusmateriaalin asetukset
Huomautus: Print Quality (Tulostuslaatu) -asetusten käytettävyys riippuu Media Type (Tulostusmateriaali) -asetuksesta. Valitse Media Type (Tulostusmateriaali) -asetus ennen Print Quality (Tulostuslaatu) -asetuksen määrittämistä.
Print Quality (Tulostuslaatu) | Valitse luettelosta haluamasi tulostuslaatuasetus.
Size (Koko) | Tässä kohdassa voit valita haluamasi paperikoon. Voit myös määrittää mukautetun paperikoon. Voit määrittää oman paperikoon seuraavien ohjeiden mukaan.
| Käyttäjän määrittämien paperikokojen määrittäminen

### Orientation (Suunta)

Voit määrittää tulosteen suunnan valitsemalla Portrait (Pysty) (korkeus) tai Landscape (Vaaka) (leveys).

### Print Options (Tulostusasetukset)

Reverse Order (Käänteinen järjestys) | Voit tulostaa asiakirjat käänteisessä järjestyksessä viimeisestä sivusta alkaen.
Pienennä marginaalit | Suurentaa tulostusaluetta. Huomautus: Kun Pienennä marginaalit -valintaruutu on valittuna, tulosteen reunojen tulostuslaatu saattaa heikentyä. Ennen suurten töiden tulostamista tällä asetuksella voit tulostaa yhden arkin laadun tarkistamiseksi. Kun Pienennä marginaalit -valintaruutu on valittuna, varmista, että arkinsyöttölaitteeseen ladattu paperi ei ole taittunut.
High Speed (Nopea tulostus) | Tämä asetus ottaa käyttöön kaksisuuntaisen tulostuksen, jolloin tulostin tulostaa sekä vasemmalta oikealle että oikealta vasemmalle. High Speed -tila nopeuttaa tulostamista mutta heikentää tulostuslaatua.
Black Ink Only (Mustavalkotulostus) | Mustavalko- tai harmaasävytulostus.
Edge Smoothing (Sileä reuna) | Parantaa epätarkkojen kuvien tulostuslaatua tasoittamalla kuvien kulmikkaita reunoja ja viivoja. Asetuksella ei ole vaikutusta tarkkojen kuvien tai tekstin tulostamiseen.
Print Preview (Esikatselu) | Asiakirjan esikatseleminen ennen sen tulostamista.

### Color Management (Värienhallinta)

#### Color Controls (Värinsäädöt)

Käytetään tulostinohjaimen värintäsmäys- ja kuvanparannusmenetelmien kanssa. Kun valitset Color Controls (Värinsäädöt), Color Management (Värienhallinta) -kohtaan tulee käytettäväksi lisää asetusvaihtoehtoja. Niiden avulla voit valita Color Mode (Väritila) -asetuksia ja säätää värien parannuksen liukusäätimiä.

Gamma | Tämä asetus säätää kuvan kontrastia muokkaamalla keskisävyjä ja keskitason harmaasävyjä.
Color Mode (Väritila) | EPSON Standard: Tuloste vastaa tarkasti alkuperäisiä tietoja. Charts and Graphs (Kaaviot ja grafiikka): Voimistaa värejä mutta vaalentaa keskisävyjä ja kuvan valoisia kohtia. Käytä tätä asetusta kaavioita ja grafiikkaa tulostettaessa.
Liukusäätimet | Color Adjustment (Värien säätö) -kohdan liukusäätimien avulla voit säätää asetuksia välillä -25–+25 %. Lisätietoja kustakin asetuksesta on tulostinohjaimen ohjeessa.

#### PhotoEnhance

Tässä tilassa voidaan valita käyttöön kuvankorjausasetuksia, joita käytetään valokuvissa ennen niiden tulostamista. PhotoEnhance-tilan käyttäminen ei muuta alkuperäistä kuvaa.

| Huomautus:

Tämä tila on käytettävissä vain tulostettaessa kuvia, joiden väritila on 16-, 24- tai 32-bittinen.

Tietokoneen suorituskyvystä riippuen PhotoEnhance-tilan käyttäminen voi hidastaa tulostusta ja lisätä kuvan sisältämien tietojen määrää.

#### Tone (Sävy):

Voit valita seuraavia asetuksia.

Normal (Normaali) | Käyttää asiakirjassa Epsonin vakiosävyjä.
Hard (Kova) | Tulostaa käyttäen voimakasta kontrastia, mikä terävöittää tulostettavaa kuvaa.
Vivid (Kirkas) | Voimistaa värejä mutta vaalentaa keskisävyjä ja kuvan valoisia kohtia.
Sepia (Seepia) | Tämä vaihtoehto lisää valokuviin seepiasävytyksen.
Monochrome (Mustavalkoinen) | Tulostaa mustavalkoisen kuvan.
None (Ei mitään) | Ei tee asiakirjaan mitään sävymuutoksia.

#### Effect (Tehoste):

Voit valita seuraavia asetuksia.

Sharpness (Terävyys) | Terävöittää koko kuvaa, erityisesti ääriviivoja.
Soft Focus (Pehmeäpiirtolinssi) | Antaa vaikutelman, että valokuvat on otettu pehmeäpiirtolinssillä.
Canvas (Kangas) | Antaa vaikutelman, että kuva on maalattu kankaalle.
Parchment (Pergamentti) | Antaa vaikutelman, että kuva on tulostettu pergamenttipaperille.
None (Ei mitään) | Ei lisää asiakirjaan mitään tehosteita.

Jos valitaan PhotoEnhance, myös Digital Camera Correction (Digitaalinen kamera -korjaustila) -valintaruutu on käytettävissä. Valitse tämä valintaruutu, jos tulostat digitaalikameralla otettuja kuvia. Näin voit lisätä kuviin filmikameralla otettujen valokuvien pehmeän ja luonnollisen vaikutelman.

#### ICM

Tämä vaihtoehto täsmäyttää automaattisesti tulosteen värit näytössä näkyvien värien mukaan. ICM on lyhenne sanoista Image Color Matching.

Jos valitaan ICM-vaihtoehto, myös Ei käytössä (ei värien säätöä) -valintaruutu on käytettävissä. Tätä asetusta ei kannata yleensä käyttää, koska tällöin tulostinohjain ei tehosta tai säädä värejä millään tavalla. Käytä tätä asetusta vain, kun luot uusia väriprofiileja tai jos muut Mode (Tila) -asetukset eivät tuota tyydyttäviä tuloksia.

### Save Settings (Tallenna asetukset)

Voit tallentaa lisäasetukset Custom Settings (Mukautetut asetukset) -luetteloon valitsemalla Save Settings (Tallenna asetukset). Näyttöön tulee Custom Settings (Mukautetut asetukset) -valintaikkuna.

Kirjoita Name (Nimi) -tekstiruutuun asetusryhmän yksilöllinen nimi ja valitse sitten Save (Tallenna). Nimessä saa olla enintään 16 aakkosnumeerista merkkiä. Voit myös käyttää enintään kahdeksaa DBCS-merkkiä, mutta ne eivät välttämättä näy oikein tietokoneen näytöllä käyttöjärjestelmäsi asetuksista riippuen. Lisäasetukset lisätään Advanced (Lisäasetukset) -välilehden Custom Settings (Mukautetut asetukset) -luetteloon. Voit tallentaa enintään 10 mukautettua asetusta.

Voit poistaa asetuksen Custom Settings (Mukautetut asetukset) -luettelosta valitsemalla sen Custom Settings (Mukautetut asetukset) -valintaikkunasta ja valitsemalla sitten Delete (Poista).

Voit käyttää tallennettuja asetuksia valitsemalla Main (Yleiset) -välilehdestä Advanced (Lisäasetukset) ja valitsemalla sen jälkeen asetukset Custom Settings (Mukautetut asetukset) -luettelosta.

Jos jokin mukautettujen asetusten luettelon asetuksista on valittuna ja muutat asetuksia, luettelon valinta siirtyy Custom Settings (Mukautetut asetukset) -kohtaan. Muutos ei vaikuta aiemmin valittuun mukautettuun asetukseen. Voit palata mukautettuun asetukseen normaalisti valitsemalla sen uudelleen luettelosta.

#### Show this screen first (Näytä tämä ruutu ensin)

Näyttää Advanced (Lisäasetukset) -välilehden, kun Main (Yleiset) -välilehti avataan tulostinohjelmistosta.

#### Basic (Perusasetukset)

Avaa Basic (Perusasetukset) -valintaikkunan.

[Alkuun]

Edellinen | Seuraava